[{"text_idx": "#000001", "text": "Mae Awdurdod y Parc Cenedlaethol yn falch o gyhoeddi lansiad Camera Banana! Fel rhan o Briosect Yr Wyddfa Ddi-Blastig, dyma fenter wedi ei anelu at godi ymwybdyddiaeth am ba mor hir mae sbwriel organig yn gymryd i bydru yn yr awyr agored mewn mannau ucheldirol."}, {"text_idx": "#000003", "text": "Camera sydd wedi ei ddylunio\u2019n bwrpasol ar gyfer copa\u2019r Wyddfa yw Camera Banana er mwyn cofnodi taith bioddiraddio croen banana yn ei gyfanrwydd. Bwriad y fenter arbrofol yma yw dangos pa mor hir mae gwastraff organig yn cymryd i bydru pan yn agored i amodau ucheldirol unigryw Yr Wyddfa."}, {"text_idx": "#000006", "text": "Mae Awdurdod y Parc Cenedlaethol hefyd yn cynnal cystadleuaeth i gyd-fynd a\u0302 phrosiect Camera Banana. Mae cystadleuwyr yn cael eu hannog i amcangyfrif y dyddiad bydd y croen banana yn pydru\u2019n gyfan gwbwl. Bydd yr enillydd lwcus sy\u2019n amcangyfrif y dyddiad cywir yn ennill gwobr arbennig llawn o nwyddau eco-gyfeillgar fydd yn hwyluso ac yn annog lleihau\u2019r defnydd o blastig untro a chefnogi byd cynaladwy."}, {"text_idx": "#000007", "text": "Mae Awdurdod y Parc Cenedlaethol yn credu bydd y prosiect Camera Banana yn ysbrydoli ymwelwyr a thrigolion i ystyried y ffordd maen nhw\u2019n cael gwared o\u2019u sbwriel organig a hyrwyddo ymarferion amgylcheddol cyfrifol."}, {"text_idx": "#000008", "text": "Am fwy o wybodaeth am y prosiect Camera Banana ac i gymryd rhan yn y gystadleuaeth, ewch i wefan y Camera Banana."}]